CELEX: 31989R3530
Language: el
Date: 1989-11-23 00:00:00
Title: Κανονισμός (ΕΟΚ) αριθ. 3530/89 του Συμβουλίου της 23ης Νοεμβρίου 1989 για την τροποποίηση του κανονισμού (ΕΟΚ) αριθ. 486/85 σχετικά με το καθεστώς που εφαρμόζεται σε γεωργικά προϊόντα και σε ορισμένα εμπορεύματα που προκύπτουν από τη μεταποίηση γεωργικών προϊόντων, καταγωγής των κρατών της Αφρικής, της Καραϊβικής και του Ειρηνικού (κράτη ΑΚΕ) ή των υπερπόντιων χωρών και εδαφών

Avis juridique important

|

31989R3530

Κανονισμός (ΕΟΚ) αριθ. 3530/89 του Συμβουλίου της 23ης Νοεμβρίου 1989 για την τροποποίηση του κανονισμού (ΕΟΚ) αριθ. 486/85 σχετικά με το καθεστώς που εφαρμόζεται σε γεωργικά προϊόντα και σε ορισμένα εμπορεύματα που προκύπτουν από τη μεταποίηση γεωργικών προϊόντων, καταγωγής των κρατών της Αφρικής, της Καραϊβικής και του Ειρηνικού (κράτη ΑΚΕ) ή των υπερπόντιων χωρών και εδαφών  

Επίσημη Εφημερίδα αριθ. L 347 της 28/11/1989 σ. 0003 - 0003

***** ΚΑΝΟΝΙΣΜΟΣ (ΕΟΚ) αριθ. 3530/89 ΤΟΥ ΣΥΜΒΟΥΛΙΟΥ  της 23ης Νοεμβρίου 1989  για την τροποποίηση του κανονισμού (ΕΟΚ) αριθ. 486/85 σχετικά με το καθεστώς που εφαρμόζεται σε γεωργικά προϊόντα και σε ορισμένα εμπορεύματα που προκύπτουν από τη μεταποίηση γεωργικών προϊόντων, καταγωγής των κρατών της Αφρικής, της Καραϊβικής και του Ειρηνικού (κράτη ΑΚΕ) ή των υπερπόντιων χωρών και εδαφών  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας:  ότι ο κανονισμός (ΕΟΚ) αριθ. 486/85 του Συμβουλίου της 26ης Φεβρουαρίου 1985 σχετικά με το καθεστώς που εφαρμόζεται σε γεωργικά προϊόντα και σε ορισμένα εμπορεύματα που προκύπτουν από τη μεταποίηση γεωργικών προϊόντων, καταγωγής των κρατών της Αφρικής, της Καραϊβικής και του Ειρηνικού (κράτη ΑΚΕ) ή των υπερπόντιων χωρών και εδαφών (1), όπως τροποποιήθηκε τελευταία από τον κανονισμό (ΕΟΚ) αριθ. 967/89 (2), προβλέπει την ολική ή μερική απαλλαγή από τους εισαγωγικούς δασμούς για τα εν λόγω προϊόντα·  τη σημασία της μελάσας στις εξαγωγές των κρατών ΑΚΕ· ότι το άρθρο 130 της τρίτης σύμβασης ΑΚΕ-ΕΟΚ προβλέπει μια ευνοϊκότερη μεταχείριση για τα προϊόντα καταγωγής των κρατών ΑΚΕ από ό,τι εκείνη που παρέχεται στις τρίτες χώρες που επωφελούνται από τη ρήτρα του πλέον ευνοουμένου κράτους· ότι θα πρέπει να επεκταθεί αυτή η μεταχείριση στις μελάσες· ότι ενδείκνυται λοιπόν να προβλεφθεί, στο όριο μιας ετήσιας ποσότητας που αντιστοιχεί στις σημερινές πραγματικές εξαγωγές προς την Κοινότητα, είτε η μείωση είτε η ολική απαλλαγή από την εισφορά για το εν λόγω προϊόν,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στον τίτλο ΧΙΙΙ του κανονισμού (ΕΟΚ) αριθ. 486/85, προστίθεται το ακόλουθο άρθρο:  «Άρθρο 19α  Η εισφορά κατά την εισαγωγή για τις μελάσες που υπάγονται στον κωδικό ΣΟ 1703 μειώνεται κατά 0,5 Ecu ανά 100 kg. Δεν εισπράττεται εισφορά όταν είναι μικρότερη ή ίση με 0,5 Ecu ανά 100 kg. Οι διατάξεις αυτές εφαρμόζονται στα πλαίσια ενός ανωτάτου ορίου 600 000 τόνων ανά περίοδο.»  Άρθρο 2  Ο παρών κανονισμός αρχίζει να ισχύει την όγδοη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 2 Ιουνίου 1989.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 23 Νοεμβρίου 1989.  Για το Συμβούλιο  Ο Πρόεδρος  E. CRESSON  (1) ΕΕ αριθ. L 61 της 1. 3. 1985, σ. 4.  (2) ΕΕ αριθ. L 103 της 15. 4. 1989, σ. 1.